वीडियो देख यूजर्स बोले- पैसा हो तो क्या कुछ नहीं कर सकते
Akshay Kumar  Atarangi Bag Reaction; अक्षय कुमार को हाल ही में मुंबई एयरपोर्ट पर स्पॉट किया गया, जिसका एक वीडियो सामने आया है।
अक्षय कुमार को हाल ही में मुंबई एयरपोर्ट पर स्पॉट किया गया, जिसका एक वीडियो सामने आया है। वीडियो में अक्षय कैजुअल लुक में नजर आ रहे हैं। इसी के साथ उन्होंने एक अतरंगी बैग लिया हुआ है, जो देखने में बिल्कुल अलग है।
आई ब्लिंक करता दिखा अक्षय कुमार का बैग 
वीडियो में अक्षय कुमार ब्लू जॉगर्स और ब्लैक टी-शर्ट में एयरपोर्ट से निकलते हुए दिखाई दे रहे हैं। लेकिन जब वह अपनी कार के पास पहुंचे तो उनकी पीठ पर रखा बैग पलक झपक रहा था। यह लाल आंखों वाला ड्रैगन आई वाला एलसीडी बैग है, जो काफी यूनीक लग रहा था।
फैंस ने दिए ऐसे रिएक्शन 
वीडियो सामने आते ही फैन्स ने कमेंट करना शुरू कर दिया। एक यूजर ने वीडियो पर कमेंट करते हुए लिखा, 'बैग तो मस्त लग रहा है।' तो वही दूसरे ने लिखा, 'अगर पैसा हो तो क्या कुछ नहीं कर सकते'। प्राइस की बात की जाए तो गूगल पर इस बैग की कीमत की शुरुआत 16000 रूपए से होती है। ऐसे में सोशल मीडिया पर अक्षय कुमार के इस अतरंगी बैग की चर्चा काफी तेज हो गई है।
अक्षय कुमार का वर्कफ्रंट 
अक्षय कुमार के वर्कफ्रंट की बात करें तो आखिरी बार वह इमरान हाशमी के साथ सेल्फी में नजर आए थे। इसमें डायना पेंटी और नुसरत भरुचा भी थीं। हालांकि फिल्म बॉक्स ऑफिस पर कुछ खास कमाल नहीं दिखा पाई। अब अक्षय के पास 'कैप्सूल गिल', 'बड़े मियां छोटे मियां' और ओह माय गॉड 2' जैसी कई फिल्में पाइपलाइन में हैं।